pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-“คารม” ย้ำเตือนผู้ประกอบการนำแรงงาน 4 สัญชาติ ตามมติ ครม. 5 ก.ค. 65 ที่ใบอนุญาตทำงานจะหมดอายุ ภายในวันที่ 13 ก.พ. 67 เร่งต่ออายุใบอนุญาตทำงาน ที่เว็บไซต์ e-workpermit.doe.go.th
วันเสาร์ที่ 10 กุมภาพันธ์ 2567
10/02/2567
“คารม” ย้ําเตือนผู้ประกอบการนําแรงงาน 4 สัญชาติ ตามมติ ครม. 5 ก.ค. 65 ที่ใบอนุญาตทํางานจะหมดอายุ ภายในวันที่ 13 ก.พ. 67 เร่งต่ออายุใบอนุญาตทํางาน ที่เว็บไซต์ e-workpermit.doe.go.th
“คารม” ย้ําเตือนผู้ประกอบการนําแรงงาน 4 สัญชาติ ตามมติ ครม. 5 ก.ค. 65 ที่ใบอนุญาตทํางานจะหมดอายุ ภายในวันที่ 13 ก.พ. 67 เร่งต่ออายุใบอนุญาตทํางาน ที่เว็บไซต์ e-workpermit.doe.go.th ก่อนใบอนุญาตทํางานสิ้นอายุ
วันนี้ (10 ก.พ. 67) นายคารม พลพรกลาง รองโฆษกประจําสํานักนายกรัฐมนตรี เปิดเผยว่า ตามมติคณะรัฐมนตรี เมื่อวันที่ 5 กรกฎาคม 2565 เห็นชอบให้คนต่างด้าวสัญชาติกัมพูชา ลาว เมียนมา และเวียดนาม ซึ่งได้รับอนุญาตให้อยู่ในราชอาณาจักรเป็นการชั่วคราวเพื่อทํางานถึงวันที่ 13 กุมภาพันธ์ 2566 แล้ว อยู่ในราชอาณาจักรและทํางานต่อไปได้ ถึงวันที่ 13 กุมภาพันธ์ 2567 หรือวันที่ 13 กุมภาพันธ์ 2568 ตามแต่ละกรณีนั้น
นายคารม กล่าวว่า สําหรับแรงงานต่างด้าวที่ใบอนุญาตทํางานจะหมดอายุในวันที่ 13 กุมภาพันธ์ 2567 หากประสงค์จะทํางานต่อไปถึง 13 กุมภาพันธ์ 68 สามารถทําได้ โดยต้องยื่นคําขอต่ออายุใบอนุญาตทํางาน ที่เว็บไซต์ e-workpermit.doe.go.th พร้อมเอกสารหลักฐานตามที่ระบุไว้ในแบบคําขอ (บต. 50 อ. 5) และชําระค่าธรรมเนียมค่ายื่นคําขอ ฉบับละ 100 บาท และค่าธรรมเนียมต่ออายุใบอนุญาตทํางาน ฉบับละ 900 บาท ภายในวันที่ 13 กุมภาพันธ์ 2567 หลังจากดําเนินการครบถ้วนแล้ว ให้ยื่นหลักฐานการอนุญาตให้อยู่ในราชอาณาจักรฯ (Visa) ไม่น้อยกว่าวันที่ 13 กุมภาพันธ์ 2568 และหลักฐานการขึ้นทะเบียนเป็นผู้ประกันตน หรือการทําประกันสุขภาพกับกระทรวงสาธารณสุข แล้วแต่กรณี ต่อกรมการจัดหางาน
“กรมการจัดหางาน ยืนยันว่าไม่มีการขยายระยะเวลา หากต้องการให้แรงงานของท่านทํางานต่อไปถึงวันที่ 13 ก.พ. 2568 ให้เร่งดําเนินการยื่นเอกสารต่ออายุใบอนุญาตภายในกําหนด มิฉะนั้นการอนุญาตให้อยู่ในราชอาณาจักรและทํางานจะเป็นอันสิ้นสุดแรงงานต่างด้าวต้องเดินทางกลับประเทศต้นทางและหากประสงค์จะกลับเข้ามาทํางาน ในประเทศไทย ต้องดําเนินการตามกระบวนการนําเข้า MOU ทั้งนี้ หากติดปัญหาไม่สามารถดําเนินการผ่านระบบอิเล็กทรอนิกส์ด้วยตนเองได้ สามารถติดต่อขอรับบริการจากเจ้าหน้าที่ได้ที่สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1 - 10 ในท้องที่ซึ่งเป็นที่ตั้งสถานที่ทํางานของคนต่างด้าว หรือสอบถามเพิ่มเติมได้ที่ สายด่วนกระทรวงแรงงาน โทร. 1506 กด 2 กรมการจัดหางาน หรือสายด่วนกรมการจัดหางาน โทร. 1694” นายคารม ย้ํา
รัฐบาลไทย-ข่าวทำเนียบรัฐบาล-นายกฯ เดินหน้าสนับสนุนการท่องเที่ยวไทยเห็นผลชัด ยอดนักท่องเที่ยวสะสมปี 2567 เกือบแตะ 4 ล้านคน ยอดนักท่องเที่ยววันเดียว (8 กุมภาพันธ์ 2567) มากกว่า 1 แสนคน
วันศุกร์ที่ 9 กุมภาพันธ์ 2567
09/02/2567
นายกฯ เดินหน้าสนับสนุนการท่องเที่ยวไทยเห็นผลชัด ยอดนักท่องเที่ยวสะสมปี 2567 เกือบแตะ 4 ล้านคน ยอดนักท่องเที่ยววันเดียว (8 กุมภาพันธ์ 2567) มากกว่า 1 แสนคน
นายกฯ เดินหน้าสนับสนุนการท่องเที่ยวไทยเห็นผลชัด ยอดนักท่องเที่ยวสะสมปี 2567 เกือบแตะ 4 ล้านคน ยอดนักท่องเที่ยววันเดียว (8 กุมภาพันธ์ 2567) มากกว่า 1 แสนคน
นายชัย วัชรงค์ โฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ชื่นชมตัวเลขและคาดการ์การเดินทางเข้าไทยของจํานวนนักท่องเที่ยวต่างชาติ ซึ่งมีตัวเลขเดินทางเข้าไทยวันเดียว (8 กุมภาพันธ์ 2567) มากกว่า 1 แสนคน ทําให้นักท่องเที่ยวยอดสะสมของปี 2567 เกือบแตะ 4 ล้านคน (เดินทางเข้าไทยแล้วมากกว่า 3,963,744 ล้านคน) โดยเป็นนักท่องเที่ยวชาวจีนมากที่สุด ตามมาด้วยชาวมาเลเซีย นับเป็นผลจากมิตรภาพ ความร่วมมือ และการดําเนินนโยบายของบนายกรัฐมนตรีที่เห็นผลสําเร็จเป็นรูปธรรม
โฆษกประจําสํานักนายกรัฐมนตรี ระบุว่า จากการสํารวจเชิงลึกของบริษัทจัดจําหน่ายการเดินทางระดับโลก Dida Travel ของจีน พบว่า ช่วงเทศกาลตรุษจีนของชาวจีนปีนี้ ระหว่างวันที่ 10-17 กุมภาพันธ์ 2567 มีจํานวนการจองโรงแรมในไทยเพิ่มขึ้นถึงกว่า 243% เมื่อเทียบกับปีที่แล้ว โดยไทยยังเป็น 1 ในจุดหมายปลายทางยอดนิยมของนักเดินทางชาวจีนขาออกในช่วงเวลานี้ ซึ่งคาดว่าน่าจะเป็นผลพวงจากความต้องการเดินทางภายหลังสถานการณ์การแพร่ระบาด และจากผลมาตรการวีซ่าฟรี (Visa Free) ไทย – จีน ซึ่งจะมีผลบังคับใช้ ตั้งแต่วันที่ 1 มีนาคม 2567 เป็นต้นไป
นอกจากนี้ จากการดําเนินนโยบายต่างประเทศด้วยมิตรภาพ ความสัมพันธ์ และความร่วมมือที่ใกล้ชิดระหว่างไทยกับประเทศเพื่อนบ้านในอาเซียน ที่ได้เห็นพ้องส่งเสริมความร่วมมือด้านการท่องเที่ยวระหว่างกันภายใต้แนวคิด “หกประเทศ หนึ่งจุดหมาย” (ไทย กัมพูชา มาเลเซีย เวียดนาม ลาว และเมียนมา) เพื่อส่งเสริมการท่องเที่ยวร่วมกันในภูมิภาค สร้างหมุดหมายปลายทางการท่องเที่ยวให้เป็น One Destination ทําให้มีนักท่องเที่ยวจากอาเซียน โดยเฉพาะมาเลเซียเดินทางมาไทยจํานวนมาก
“นายกรัฐมนตรีดําเนินนโยบายเพื่อกระตุ้นรายได้ประเทศ อํานวยความสะดวกเพื่อเพิ่มตัวเลขนักท่องเที่ยว กระตุ้นอุตสาหกรรม กิจกรรมด้านการท่องเที่ยว รวมทั้งเดินทางนําเสนอนโยบายปรับนโยบายดึงดูดการลงทุน หาตลาดเพิ่มมูลค่าการค้า รวมทั้งดําเนินนโยบายด้านต่างประเทศด้วยความเป็นมิตรกับทุกประเทศ เพิ่มโอกาส เพื่อเพิ่มเงินหมุนเวียนในประเทศ ตลอดช่วงเวลาของการรับตําแหน่งที่ผ่านมา เห็นผลเป็นตัวเลขนักท่องเที่ยวที่เพิ่มขึ้นอย่างเห็นได้ชัด ทําให้เกิดการคาดการณ์เม็ดเงินเข้าประเทศมหาศาลนี้เป็นเพียงส่วนหนึ่งส่วนที่เห็นดอกออกผล ขอให้ประชาชนเชื่อมั่นว่ายังมีอีกหลายส่วนของการดําเนินนโยบายของนายกรัฐมนตรีที่แน่นอนว่าจะนํามาซึ่งการพัฒนา ฟื้นฟูเศรษฐกิจ กระจายรายได้สู่พี่น้องประชาชนไทย” นายชัย กล่าว
รัฐบาลไทย-ข่าวทำเนียบรัฐบาล-“เกณิกา” เผย "รมว.ธรรมนัส" ร่วมประชุม คกก.แก้ปัญหาสินค้า "ประมง-ปศุสัตว์" ตกต่ำ เร่งหาต้นตอ "สินค้าเถื่อน" ประกาศ 12 ก.พ.นี้ ปัญหาทุกอย่างต้องจบ
วันเสาร์ที่ 10 กุมภาพันธ์ 2567
10/02/2567
“เกณิกา” เผย "รมว.ธรรมนัส" ร่วมประชุม คกก.แก้ปัญหาสินค้า "ประมง-ปศุสัตว์" ตกต่ํา เร่งหาต้นตอ "สินค้าเถื่อน" ประกาศ 12 ก.พ.นี้ ปัญหาทุกอย่างต้องจบ
“เกณิกา” เผย "รมว.ธรรมนัส" ร่วมประชุม คกก.แก้ปัญหาสินค้า "ประมง-ปศุสัตว์" ตกต่ํา เร่งหาต้นตอ "สินค้าเถื่อน" ประกาศ 12 ก.พ.นี้ ปัญหาทุกอย่างต้องจบ
วันที่ 10 ก.พ. 67 น.ส.เกณิกา อุ่นจิตร์ รองโฆษกประจําสํานักนายกรัฐมนตรี กล่าวว่า ร.อ.ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ ได้ร่วมประชุมคณะกรรมการแก้ปัญหาราคาสินค้าภาคการประมงตกต่ํา เพื่อหาแนวทางในการแก้ปัญหา และรักษาเสถียรภาพราคาสินค้าภาคการประมง รวมถึงมาตรการการเก็บค่าธรรมเนียมการนําเข้าสินค้าเพื่อการประมง และที่สําคัญคือ การพิ่มความเข้มข้นการตรวจสอบสินค้าภาคการประมงที่นําเข้าสู่ประเทศไทยทุกประเภทจากหลักมาตรการสากลเดิมที่มีอยู่ ในการตรวจสอบต้นทางของสินค้า ตลอดจนปลายทาง ที่ผู้นําเข้าจะนําไปจําหน่าย
น.ส.เกณิกา กล่าวต่อว่า ขณะนี้กรมประมงได้ตรวจสอบสินค้าภาคการประมง และสินค้าภาคปศุสัตว์ ที่มีการลักลอบเข้ามาสู่ราชอาณาจักรอย่างเข้มข้น โดยภายในเดือน ก.พ.นี้ จะทราบว่ามีสินค้าอะไรบ้างที่ส่งผลกระทบต่อภาคการประมงและภาคปศุสัตว์ โดย ร.อ.ธรรมนัส ตระหนักถึงความเดือดร้อนของพี่น้องชาวประมง ซึ่งกระทรวงเกษตรไม่ได้นิ่งนอนใจ และกําลังเร่งหาข้อสรุปและมาตรการเพื่อไม่ให้สินค้าภาคการประมงตกต่ําอย่างในปัจจุบันนี้ โดยทุกเรื่องจะจบในวันที่ 12 ก.พ. นี้ จากการประชุมคณะกรรมการแก้ปัญหาประมงที่มี ร.อ.ธรรมนัส เป็นประธาน
น.ส.เกณิกา ยังกล่าวว่า ทางหอการค้าไทยได้สะท้อนภาพรวมสินค้าประมงจากสมาคมต่างๆสามารถ ส่งออกปีละ 4 แสนล้านบาท เป็รผลมาจากนโยบายของ ร.อ.ธรรมนัส ที่ควบคุมกฎหมายอย่างมีประสิทธิภาพ ซึ่งทางหอการค้าจะรับซื้อสินค้าภาคการประมงในราคาที่เหมาะสมให้ชาวประมงอยู่ได้ โดยคาดการณ์ในปี 2567 ราคาสินค้าประมงจะสามารถเพิ่มขึ้นได้ราว 5% ทั้งในแง่ปริมาณและมูลค่า
รัฐบาลไทย-ข่าวทำเนียบรัฐบาล-ติดตามการพัฒนาโครงการอ่างเก็บน้ำห้วยต้นผึ้ง ณ องค์การบริหารส่วนตำบลแม่นาเรือ อ.เมือง จ.พะเยา
วันเสาร์ที่ 10 กุมภาพันธ์ 2567
ติดตามการพัฒนาโครงการอ่างเก็บน้ําห้วยต้นผึ้ง ณ องค์การบริหารส่วนตําบลแม่นาเรือ อ.เมือง จ.พะเยา
รัฐมนตรีเกษตร ฯ ติดตามการพัฒนาโครงการอ่างเก็บน้ําห้วยต้นผึ้ง ณ องค์การบริหารส่วนตําบลแม่นาเรือ อ.เมือง จ.พะเยา
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ ติดตามการพัฒนาโครงการอ่างเก็บน้ําห้วยต้นผึ้ง ณ องค์การบริหารส่วนตําบลแม่นาเรือ อ.เมือง จ.พะเยา ซึ่งโครงการดังกล่าว จะเป็นการแก้ไขปัญหาการขาดแคลนน้ําสําหรับการอุปโภค-บริโภค และช่วยเหลือพื้นที่เกษตรกรรมของราษฎรในพื้นที่อย่างยั่งยืน
รัฐบาลไทย-ข่าวทำเนียบรัฐบาล-“รองนายกฯสมศักดิ์” ติดตามแก้ปัญหาป้องกันโรงงานพลุระเบิด เผย 5 กระทรวง แก้ประกาศควบคุม ”จัดโซนให้อยู่-ห้ามสูบบุหรี่-ให้มีสายล่อฟ้า-ยกเลิกใบอนุญาตหากไม่ทำตาม”
วันเสาร์ที่ 10 กุมภาพันธ์ 2567
10/02/2567
“รองนายกฯสมศักดิ์” ติดตามแก้ปัญหาป้องกันโรงงานพลุระเบิด เผย 5 กระทรวง แก้ประกาศควบคุม ”จัดโซนให้อยู่-ห้ามสูบบุหรี่-ให้มีสายล่อฟ้า-ยกเลิกใบอนุญาตหากไม่ทําตาม”
“รองนายกฯสมศักดิ์” ติดตามแก้ปัญหาป้องกันโรงงานพลุระเบิด เผย 5 กระทรวง แก้ประกาศควบคุม ”จัดโซนให้อยู่-ห้ามสูบบุหรี่-ให้มีสายล่อฟ้า-ยกเลิกใบอนุญาตหากไม่ทําตาม” ขณะที่ ก.อุตสาหกรรม แก้ พ.ร.บ.โรงงาน ปรับลดจํานวนแรงม้า
วันที่ 10 กุมภาพันธ์ 2567 นายสมศักดิ์ เทพสุทิน รองนายกรัฐมนตรี เปิดเผยว่า ตนได้ติดตามความคืบหน้าการแก้ปัญหาโรงงานพลุระเบิด ซึ่งได้หารือกับกระทรวงอุตสาหกรรม และกระทรวงมหาดไทย เพื่อแก้ปัญหาในระยะยาว โดยขณะนี้ ได้รับรายงานว่า โรงงานพลุ ที่มีแรงงานต่ํากว่า 50 แรงม้า เหลือจํานวน 9 ราย ส่วนโรงงานพลุ ที่มีมากกว่า 50 แรงม้าขึ้นไป จากเดิมมี 8 โรงงาน ปัจจุบันเหลือ 6 โรงงาน ซึ่งเป็นไปตามข้อกฎหมาย 4 โรงงาน และอีก 2 โรงงาน ให้ไปปรับปรุง ส่วนโรงงานพลุ ที่ไม่ต้องขออนุญาต จากเดิมมี 42 โรงงาน แต่ขณะนี้ พบว่า เหลือประกอบกิจการอยู่เพียง 8 แห่ง
นายสมศักดิ์ เปิดเผยอีกว่า ส่วนการปรับแก้ประกาศ 5 กระทรวงหลัก คือ กระทรวงกลาโหม กระทรวงสาธารณสุข กระทรวงมหาดไทย กระทรวงอุตสาหกรรม และกระทรวงแรงงาน ได้มีการปรับแก้ทั้งหมด 21 ประเด็น เพื่อเพิ่มการควบคุมให้แข็งแรงมากยิ่งขึ้น เช่น 1.สถานที่ผลิตดอกไม้เพลิง ต้องจัดอยู่ในผังเมืองที่กําหนดไว้ให้ 2.จัดให้มีสายล่อฟ้า 3.ห้ามสูบบุหรี่ 4.การใช้ความร้อนในการซ่อมแซมโรงงาน ต้องมีแผนให้เจ้าหน้าที่วิชาชีพความปลอดภัยรับรองแผนก่อนการซ่อม 5.ยกเลิกใบอนุญาตโรงงาน กับผู้ประกอบการที่ไม่ปฎิบัติตามเงื่อนไขของประกาศ 5 กระทรวง 6. ให้มีเขตกันชน ระหว่างโรงงาน กับพื้นที่โดยรอบ เช่น กําแพง คูน้ํา คันดิน 7.ต้องมีประชาพิจารณ์ 8.เมื่อมีการขออนุญาต ต้องตรวจพร้อมกัน 5 กระทรวง 9.ห้ามเคลื่อนย้ายด้วยการลากถู หรือ กระแทก เพราะอาจเกิดการเสียดสี 10.ต้องมีแผนการขนส่ง ตั้งแต่ต้นทาง-ปลายทาง โดยท้องที่ต้องรับทราบ เพื่อทําให้เกิดการป้องกัน
“นอกจากนี้ ยังมีการปรับปรุง พ.ร.บ.โรงงาน ของกระทรวงอุตสาหกรรม ซึ่งมีการร่างฉบับปรับปรุงเรียบร้อยแล้ว โดยอยู่ระหว่างการเสนอเรื่องเข้าที่ประชุมคณะรัฐมนตรี ซึ่งมีการปรับแก้ในมาตรา 5/1 ในกรณีมีความจําเป็นเพื่อความปลอดภัยและป้องกันความเสียหาย รัฐมนตรี มีอํานาจออกกฎกระทรวง ให้โรงงานที่ใช้เครื่องจักรตั้งแต่ 5-50 แรงม้า หรือ 7-50 คน ถูกนิยามเป็นโรงงานจําพวกที่ 3 จากเดิมต้อง 50 แรงม้าขึ้นไปถึงถูกนิยามว่าเป็นโรงงาน ซึ่งหมายถึงปรับลดจํานวนแรงม้าลงมา เพื่อให้ควบคุมโรงงานพลุ ที่มีจํานวนแรงม้าเล็กน้อยได้ จะทําให้โรงงานพลุ ต้องขออนุญาตจากกระทรวงอุตสาหกรรม เพื่อให้เกิดการตรวจสอบความปลอดภัย ส่วนข้อเสนอการทําประกันภัยให้กับพนักงาน ก็ได้มีการหารือกับ คปภ.ในเบื้องต้น โดยยังต้องให้หน่วยงานที่เกี่ยวข้อง อย่าง กระทรวงการคลัง ไปหารือกับทั้งประกันภัย และผู้ประกอบการ ในรายละเอียดต่อไป” รองนายกรัฐมนตรี กล่าว
รัฐบาลไทย-ข่าวทำเนียบรัฐบาล-รมว.ธรรมนัส ลงพื้นที่รับฟังเสียงประชามติ เดินหน้าก่อสร้างอ่างเก็บน้ำญวน อ.เชียงคำ จ.พะเยา
วันเสาร์ที่ 10 กุมภาพันธ์ 2567
รมว.ธรรมนัส ลงพื้นที่รับฟังเสียงประชามติ เดินหน้าก่อสร้างอ่างเก็บน้ําญวน อ.เชียงคํา จ.พะเยา
รมว.ธรรมนัส ลงพื้นที่รับฟังเสียงประชามติ เดินหน้าก่อสร้างอ่างเก็บน้ําญวน อ.เชียงคํา จ.พะเยา เพื่อสนับสนุนการใช้น้ําของราษฏรในพื้นที่
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ ติดตามความก้าวหน้าอ่างเก็บน้ําญวน ณ องค์การบริหารส่วนตําบลร่มเย็น อ.เชียงคํา จ.พะเยา ซึ่งอ่างเก็บน้ําดังกล่าว มีแผนในการก่อสร้างเขื่อนหินทิ้งแกนดินเหนียว และระบบส่งน้ําคลองส่งน้ําดาดคอนกรีต ซึ่งหลังจากได้มีการประชุมตามความต้องการของราษฎรตามผลการประชุมรับฟังความคิดเห็น เมื่อวันที่ 3 มกราคม 2567 ที่ผ่านมา รวมถึงรับฟังเสียงของราษฎรที่ได้รับผลกระทบจากการก่อสร้างอ่างเก็บน้ําฯ ทําให้กรมชลประทานจะปรับลดการก่อสร้างอ่างเก็บน้ําญวนจากระดับน้ําเก็บกักที่ +466.50 ม.รทก. ความจุ 30 ล้าน ลบ.ม. เหลือที่ระดับน้ําเก็บกักที่ +460.80 ม.รทก. ความจุ 20 ล้าน ลบ.ม. ซึ่งจะทําให้ราษฎรในพื้นที่ไม่ได้รับผลกระทบจากการก่อสร้าง โดยขั้นตอนต่อไป กรมชลประทานจะดําเนินการขออนุญาตการใช้พื้นที่จากกระทรวงทรัพยากรธรรมชาติและสิ่งแวดล้อม และดําเนินการในส่วนที่เกี่ยวข้อง เพื่อให้สามารถเริ่มดําเนินการก่อสร้างโดยเร็วที่สุด
อย่างไรก็ตาม หากดําเนินการแล้วเสร็จจะสามารถส่งน้ําสนับสนุนช่วยเหลือพื้นที่เพาะปลูกท้ายอ่างในลุ่มน้ําน้ําญวนและลุ่มน้ําแม่ลาวในเขตอําเภอเชียงคํา ช่วยเหลือในเรื่องการอุปโภค-บริโภคของราษฎรและการเลี้ยงสัตว์ในพื้นที่โครงการและบริเวณใกล้เคียง บรรเทาอุทกภัยตามแนวลําน้ําน้ําญวนและน้ําแม่ลาวทางด้านท้ายน้ําของเขื่อนในเขตอําเภอเชียงคํา อีกทั้งยังเป็นแหล่งขยายพันธุ์ปลาและแหล่งทําการประมง พร้อมออกแบบถนนรอบคันคลอง เพื่อส่งเสริมการท่องเที่ยวด้วย
รัฐบาลไทย-ข่าวทำเนียบรัฐบาล-“รัดเกล้า” รองโฆษกรัฐบาล แจ้งข่าวดีสำหรับประชาชน​คนมีบ้าน​ที่ต้องการกู้เงินเสริมสภาพคล่อง  ธนาคารออมสิน คิกออฟ 2 โครงการ "บ้านให้เงิน" และ​ "สินเชื่อเคหะ"
วันเสาร์ที่ 10 กุมภาพันธ์ 2567
10/02/2567
“รัดเกล้า” รองโฆษกรัฐบาล แจ้งข่าวดีสําหรับประชาชน​คนมีบ้าน​ที่ต้องการกู้เงินเสริมสภาพคล่อง  ธนาคารออมสิน คิกออฟ 2 โครงการ "บ้านให้เงิน" และ​ "สินเชื่อเคหะ"
“รัดเกล้า” รองโฆษกรัฐบาล แจ้งข่าวดีสําหรับประชาชน​คนมีบ้าน​ที่ต้องการกู้เงินเสริมสภาพคล่อง  ธนาคารออมสิน คิกออฟ 2 โครงการ "บ้านให้เงิน" และ​ "สินเชื่อเคหะ"
วันที่ 10 ก.พ. 67 นางรัดเกล้า อินทวงศ์ สุวรรณคีรี รองโฆษกประจําสํานักนากยรัฐมนตรี เปิดเผยว่าล่าสุดธนาคารออมสินได้เปิดตัวอีกครั้งกับ 2 โครงการดีๆ ที่คนมีบ้านควรรู้ โดย kick off โครงการ "บ้านให้เงิน" ยื่นกู้ภายใน 15 พ.ค. 2567 อนุมัติและจัดทํานิติกรรม สัญญาให้แล้วเสร็จภายใน 15 มิ.ย. 2567 และ โครงการ​ "สินเชื่อเคหะ" เริ่มต้นตั้งแต่วันที่ 16 ม.ค. - 15 เม.ย. 2567 อนุมัติและจัดทํานิติกรรมสัญญาภายในวันที่ 15 พ.ค. 2567
โดยจุดเด่นของโครงการ "บ้านให้เงิน" คือเพื่อเป็นค่าใช้จ่ายอเนกประสงค์เช่น เพื่อการอุปโภคบริโภค เพื่อไถ่ถอนจํานองจากสถาบันการเงินอื่น (ที่มีวัตถุประสงค์เพื่อการอุปโภคบริโภค) เพื่อนําไปชําระหนี้สินรายย่อยประเภทอื่น เป็นต้น /อัตราดอกเบี้ย 3 เดือนแรก 4.840% (MRR-2.005%) /วงเงินกู้งสุด 10 ล้านบาท / ผ่อนนานสูงสุด 30 ปี
ขณะที่โครงการ "สินเชื่อเคหะ” ที่ออกแบบมาสําหรับผู้ที่ฝากเงินประเภทเผื่อเรียกของธนาคาร​ มีอายุครบ 20 ปีขึ้นไป และมีอาชีพและรายได้แน่นอน​ นั้นมีจุดเด่น คือเป็นสินเชื่อที่มีอัตราดอกเบี้ยคงที่ 2.590% ต่อปี (6 เดือนแรก) อัตราดอกเบี้ยที่แท้จริงตลอดอายุสัญญา (EIR) อยู่ระหว่าง 5.083% – 5.725% ต่อปี คํานวณจากวงเงินกู้ 1 ล้านบาท ระยะเวลา 20 ปี แบบผ่อนชําระเท่ากันทุกงวด) / ผ่อนล้านละ 3,000 บาท/เดือน (6 เดือนแรก) หลังจากนั้น 7,700 บาท/เดือน(คํานวณจากแบบอัตราดอกเบี้ยกรณีทําประกัน สําหรับลูกค้าทั่วไปวงเงินกู้สินเชื่อเคหะต่ํากว่า 10 ล้านบาท) / สนับสนุนค่าประเมินราคาหลักทรัพย์* ตามที่จ่ายจริงไม่เกินรายละ 5,000 บาท (สําหรับลูกค้าที่วงเงินกู้สินเชื่อเคหะตั้งแต่ 1 ล้านบาทขึ้นไป)
รัฐบาลไทย-ข่าวทำเนียบรัฐบาล-ทปษ.รัฐมนตรีเกษตรฯ เปิดงานมหกรรมโคเนื้อแห่งชาติ ครั้งที่ 21 และงานมหกรรมกระบือแห่งชาติ ครั้งที่ 26
วันเสาร์ที่ 10 กุมภาพันธ์ 2567
ทปษ.รัฐมนตรีเกษตรฯ เปิดงานมหกรรมโคเนื้อแห่งชาติ ครั้งที่ 21 และงานมหกรรมกระบือแห่งชาติ ครั้งที่ 26
ทปษ.รัฐมนตรีเกษตรฯ เปิดงานมหกรรมโคเนื้อแห่งชาติ ครั้งที่ 21 และงานมหกรรมกระบือแห่งชาติ ครั้งที่ 26
นายบุญสิงห์ วรินทร์รักษ์ ที่ปรึกษารัฐมนตรีว่าการกระทรวงเกษตรและสหกรณ์ เป็นประธานพิธีเปิดงานมหกรรมโคเนื้อแห่งชาติ ครั้งที่ 21 และงานมหกรรมกระบือแห่งชาติ ครั้งที่ 26 ในงานโคเนื้อบึงสามพัน ครั้งที่ 16 โดยมีกําหนดจัดงานในระหว่างวันที่ 8 - 11 กุมภาพันธ์ 2567 ณ สนามประกวดข้างโรงเรียนบ้านราหุล หมู่ที่ 1 ตําบลบึงสามพัน อําเภอบึงสามพัน จังหวัดเพชรบูรณ์ ซึ่งการจัดงานดังกล่าว มีวัตถุประสงค์เพื่อสนับสนุนการพัฒนาโคเนื้อและกระบือของประเทศไทยสร้างอาชีพและรายได้ที่มั่นคงแก่เกษตรกร รวมถึงส่งเสริม ประชาสัมพันธ์ให้เกษตรกรและประชาชนให้ความสนใจในการเลี้ยงโคเนื้อและกระบือ พร้อมทั้งการเผยแพร่องค์ความรู้ให้กับเกษตรกร และประชาชนผู้สนใจด้านการจัดการเลี้ยงโคเนื้อ กระบือการปรับปรุงพันธุ์การป้องกันโรคระบาด การพัฒนาด้านเทคโนโลยีอาหารสัตว์และเทคโนโลยีการผลิตโคเนื้อที่มีคุณภาพ
สําหรับกิจกรรมภายในงาน ประกอบด้วย กิจกรรมการประกวดโคเนื้อ และกระบือ และกิจกรรมการประกวด Produce Of Dam / Get Of Sire ชิงถ้วยรางวัลพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
รัฐบาลไทย-ข่าวทำเนียบรัฐบาล-“อนุชา” เชิดชูเกียรติ “วันหมอดินอาสา” ผู้เสียสละและฟันเฟืองสำคัญขับเคลื่อนงานพัฒนาที่ดิน
วันเสาร์ที่ 10 กุมภาพันธ์ 2567
“อนุชา” เชิดชูเกียรติ “วันหมอดินอาสา” ผู้เสียสละและฟันเฟืองสําคัญขับเคลื่อนงานพัฒนาที่ดิน
“อนุชา” เชิดชูเกียรติ “วันหมอดินอาสา” ผู้เสียสละและฟันเฟืองสําคัญขับเคลื่อนงานพัฒนาที่ดิน หวังยกระดับสู่การเป็นผู้ผลิตและผู้ประกอบการ ขยายกําลังซื้อ สร้างเม็ดเงินสู่ภาคเกษตร
วันนี้ (10 ก.พ.67) เวลา 10.00 น. นายอนุชา นาคาศัย รัฐมนตรีช่วยว่าการกระทรวงเกษตรและสหกรณ์ รับมอบหมายจาก ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เป็นประธานในพิธีเปิดงาน “วันหมอดินอาสากรมพัฒนาที่ดิน ปี 2567” ภายใต้หัวข้อ “หมอดินสมาร์ท ตลาดนํา นวัตกรรมเสริม เพิ่มรายได้” โดยถ่ายทอดสดพร้อมกันผ่านระบบ Video Conference ไปยังสถานีพัฒนาที่ดิน 76 จังหวัดทั่วประเทศ และ Facebook live กรมพัฒนาที่ดิน ภายในงานมีคณะผู้บริหารกระทรวงเกษตรและสหกรณ์ ข้าราชการ เจ้าหน้าที่กรมพัฒนาที่ดินและหมอดินอาสา เข้าร่วมงานกว่า 500 คน ณ กรมพัฒนาที่ดิน กรุงเทพฯ
นายอนุชา กล่าวชื่นชมความสําเร็จของกรมพัฒนาที่ดิน ที่ดําเนินการให้สถานีพัฒนาที่ดินทั่วประเทศ ส่งเสริม เผยแพร่ความรู้ด้านการพัฒนาที่ดินไปยังหมอดินอาสา ซึ่งเป็นเกษตรกรที่มีจิตสาธารณะ ช่วยเหลือเพื่อนเกษตรกร ในการปรับปรุงบํารุงดิน ดูแลทรัพยากรดินของท้องถิ่น และฟื้นฟูดินให้สามารถใช้ประโยชน์ได้อย่างยั่งยืน เป็นเครือข่ายที่มีความเข้มแข็ง ถือเป็นหนึ่งในเครือข่ายเกษตรกรที่ใหญ่ที่สุดของกระทรวงเกษตรฯ ที่มีความสําคัญอย่างยิ่ง โดยปัจจุบันมีหมอดินอาสา จํานวน 77,804 ราย ซึ่งจากความสําเร็จของหมอดินอาสา ทําให้องค์การอาหารและเกษตรแห่งสหประชาชาติ (FAO) และสมัชชาความร่วมมือดินโลก นําไปขยายเป็นโครงการหมอดินนานาชาติ เพื่อเป็นแนวทางให้ทั่วโลกนําไปเป็นต้นแบบในสร้างเครือข่ายผู้นําการจัดการดินอย่างยั่งยืน
“นายกรัฐมนตรี และรัฐมนตรีว่าการกระทรวงเกษตรและสหกรณ์ ตระหนักถึงความสําคัญต่อการเพิ่มผลผลิตเพื่อยกระดับรายได้ให้เกษตรกร จึงได้ส่งเสริมวิธีการใช้ปุ๋ยตามค่าวิเคราะห์ดินก่อนปลูกพืช ซึ่งจะช่วยให้เกษตรกรได้ใช้ปุ๋ยอย่างเหมาะสม ลดต้นทุน พร้อมทั้ง ส่งเสริมการใช้เทคโนโลยีมาช่วยจะสามารถแบ่งเบาภาระให้เกษตรกร เพื่อประหยัดค่าใช้จ่าย เพื่อลดภาวะสุ่มเสี่ยงจากการสัมผัสสารเคมี รวมถึงการผลักดันโครงการแผนที่เกษตรเพื่อการบริหารจัดการเชิงรุก (Agri-Map) เพื่อพัฒนาที่ดินให้เกิดศักยภาพสูงสุด ซึ่งจากนี้ไป กรมพัฒนาที่ดิน และหมอดินอาสา กว่า 7 หมื่นราย ถือเป็นกําลังซื้อจํานวนมากของประเทศ จะต้องผนึกกําลังร่วมมือกัน เพื่อสร้างเม็ดเงินให้เกิดขึ้น ต่อยอดไปสู่การค้าขายในประเทศที่หลากหลายมิติ เกิดความคล่องตัวมากยิ่งขึ้น และร่วมกันพัฒนาผืนแผ่นดินให้เกิดประโยชน์ เป็นความภาคภูมิใจให้หมอดินอาสาอยู่คู่กับคนไทย ช่วยเหลือเกษตรกร เพื่อให้มีชีวิตความเป็นอยู่ที่ดีขึ้น ต่อไป” นายอนุชา กล่าวย้ํา
ทั้งนี้ กรมพัฒนาที่ดิน ได้กําหนดให้วันที่ 10 กุมภาพันธ์ของทุกปี เป็นวันหมอดินอาสา เพื่อเชิดชูเกียรติแก่หมอดินอาสาที่เสียสละทุ่มเททํางานเคียงคู่กับเจ้าหน้าที่กรมพัฒนาที่ดินและสร้างคุณประโยชน์ต่อสาธารณชนมาอย่างยาวนาน ภายในงานมีกิจกรรรมประกอบด้วย การมอบโล่รางวัลและเกียรติบัตรให้กับหมอดินอาสาที่มีผลงานดีเด่นในการพัฒนาที่ดินด้านต่าง ๆ การเสวนาของหมอดินอาสาในพื้นที่ต่าง ๆ นิทรรศการนวัตกรรมกรมพัฒนาที่ดิน และการจําหน่ายผลิตภัณฑ์ของหมอดินอาสา และกิจกรรมอื่น ๆ อีกมากมาย
รัฐบาลไทย-ข่าวทำเนียบรัฐบาล-หมอชลน่าน เปิด “ศูนย์การเรียนรู้สิระ บุณยะรัตเวช” รพ.ปากช่องนานา จ.นครราชสีมา แหล่งเรียนรู้ด้านการแพทย์ พร้อมเปิดโครงการตรวจหลอดเลือดแดงด้วยคลื่นความถี่สูง
วันเสาร์ที่ 10 กุมภาพันธ์ 2567
หมอชลน่าน เปิด “ศูนย์การเรียนรู้สิระ บุณยะรัตเวช” รพ.ปากช่องนานา จ.นครราชสีมา แหล่งเรียนรู้ด้านการแพทย์ พร้อมเปิดโครงการตรวจหลอดเลือดแดงด้วยคลื่นความถี่สูง
รัฐมนตรีว่าการกระทรวงสาธารณสุข เปิดศูนย์การเรียนรู้สิระ บุณยะรัตเวช โรงพยาบาลปากช่องนานา จ.นครราชสีมา สําหรับบุคลากรศึกษาค้นคว้าความรู้เพิ่มเติมทางการแพทย์ สร้างความเชี่ยวชาญการแพทย์เฉพาะด้าน และประสบการณ์ในการปฏิบัติงาน
รัฐมนตรีว่าการกระทรวงสาธารณสุข เปิดศูนย์การเรียนรู้สิระ บุณยะรัตเวช โรงพยาบาลปากช่องนานา จ.นครราชสีมา สําหรับบุคลากรศึกษาค้นคว้าความรู้เพิ่มเติมทางการแพทย์ สร้างความเชี่ยวชาญการแพทย์เฉพาะด้าน และประสบการณ์ในการปฏิบัติงาน ช่วยเพิ่มศักยภาพในการดูแลสุขภาพประชาชนในพื้นที่ พร้อมเปิดโครงการตรวจหลอดเลือดแดงที่ไปเลี้ยงสมองบริเวณคอด้วยคลื่นความถี่สูง ให้บริการคัดกรองกลุ่มเสี่ยง 330 คน ช่วยป้องกันและลดความรุนแรงของโรคหลอดเลือดสมอง
วันนี้ (10 กุมภาพันธ์ 2567) นายแพทย์ชลน่าน ศรีแก้ว รัฐมนตรีว่าการกระทรวงสาธารณสุข เป็นประธานเปิดศูนย์การเรียนรู้สิระ บุณยะรัตเวช โรงพยาบาลปากช่องนานา จังหวัดนครราชสีมา และโครงการตรวจหลอดเลือดแดงที่ไปเลี้ยงสมองบริเวณคอด้วยคลื่นความถี่สูง โดยมี ศาตราจารย์ เกียรติคุณ นายแพทย์สิระ บุณยะรัตเวช ประธานมูลนิธิสายใยชนบท นายแพทย์โอภาส การย์กวินพงศ์ ปลัดกระทรวงสาธารณสุข คณะที่ปรึกษารัฐมนตรีว่าการกระทรวงสาธารณสุข ผู้บริหารและเจ้าหน้าที่ร่วมงาน
นายแพทย์ชลน่าน กล่าวว่า ศูนย์การเรียนรู้สิระ บุณยะรัตเวช เกิดขึ้นจากแนวคิดของนายแพทย์สิระ บุณยะรัตเวช ที่ต้องการให้มีสถานที่ในการพัฒนาศักยภาพบุคลากรทางการแพทย์ เป็นศูนย์กลางสําหรับแพทย์ทุกสาขาได้เข้ามาศึกษาหาความรู้เพิ่มเติม โดยมูลนิธิสายใยชนบทได้สนับสนุนเงินจํานวน 200,000 บาท ในการพัฒนาศูนย์เรียนรู้ฯ และโรงพยาบาลปากช่องนานาสนับสนุนสถานที่ ซึ่งนับเป็นเรื่องน่ายินดีที่บุคลากรทางการแพทย์จะได้มีโอกาสในการเรียนรู้พัฒนาศักยภาพตนเอง รวมถึงสร้างประสบการณ์และความเชี่ยวชาญเฉพาะด้าน ทําให้ประชาชนได้รับประโยชน์ด้านสุขภาพ ทั้งการรักษา การป้องกันและการส่งเสริมสุขภาพที่มีประสิทธิภาพ
“ตลอดระยะเวลาการทํางานของอาจารย์ นายแพทย์สิระ บุณยะรัตเวช ท่านได้มอบโอกาสให้นักเรียนในต่างจังหวัดได้เข้าถึงการศึกษาในคณะแพทยศาสตร์ และยังมีรูปแบบในการเพิ่มทักษะความสามารถของบุคลากร ด้วยการให้ออกตรวจรักษาในพื้นที่ชนบทห่างไกล ให้ได้ใช้ความรู้ความสามารถภายใต้สถานการณ์ที่จํากัด เกิดประโยชน์ในการพัฒนาแพทย์ชนบทต่อเนื่องมาถึงปัจจุบัน” นายแพทย์ชลน่านกล่าว
ในโอกาสนี้ รัฐมนตรีว่าการกระทรวงสาธารณสุข ได้เป็นประธานเปิดโครงการตรวจหลอดเลือดแดงที่ไปเลี้ยงสมองบริเวณคอด้วยคลื่นความถี่สูง (Carotid duplex ultrasound : CDU ) ซึ่งจัดขึ้นโดยความร่วมมือของ มูลนิธิเพื่อนแพทย์เพื่อคุณธรรม มูลนิธิสายใยชนบท โรงพยาบาลปากช่องนานา และภาคีเครือข่ายภาคเอกชน ให้บริการตรวจคัดกรองแก่ผู้ป่วยและผู้ที่มีความเสี่ยงในพื้นที่ ระหว่างวันที่ 10 - 11 กุมภาพันธ์ 2567 จํานวน 330 คน เพื่อป้องกันและลดการเกิดความรุนแรงของโรคหลอดเลือดสมอง รวมทั้งเพิ่มโอกาสในการเข้าถึงบริการด้วยเทคโนโลยีทางการแพทย์ระดับสูงที่ได้มาตรฐาน
**************************************************** 10 กุมภาพันธ์ 2567
รัฐบาลไทย-ข่าวทำเนียบรัฐบาล-นายกฯ เตรียมหารือการบินไทย พิจารณาเพิ่มเที่ยวบินรัสเซีย - กรุงเทพ หลังรับรายงานนักท่องเที่ยวรัสเซียเดินทางมาไทยเป็นจำนวนมาก  เพราะนโยบายวีซ่าฟรี
วันจันทร์ที่ 19 กุมภาพันธ์ 2567
19/02/2567
นายกฯ เตรียมหารือการบินไทย พิจารณาเพิ่มเที่ยวบินรัสเซีย - กรุงเทพ หลังรับรายงานนักท่องเที่ยวรัสเซียเดินทางมาไทยเป็นจํานวนมาก  เพราะนโยบายวีซ่าฟรี
นายกฯ เตรียมหารือการบินไทย พิจารณาเพิ่มเที่ยวบินรัสเซีย- กรุงเทพ หลังรับรายงานนักท่องเที่ยวรัสเซียเดินทางมาไทยเป็นจํานวนมาก  เพราะนโยบายวีซ่าฟรี  คาดปี 67 นักท่องเที่ยวฯ เดินทางเข้าไทยกว่า 1 ล้านคน
วันนี้ (19 กุมภาพันธ์ 2567) เวลา 14.00 น. ณ ห้องประชุมโครงการส่งน้ําและบํารุงรักษากุมภวาปี ตําบลเวียงคํา อําเภอกุมภวาปี จังหวัดอุดรธานี นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ให้สัมภาษณ์กับสื่อมวลชน กรณีนักท่องเที่ยวชาวรัสเซียเดินทางเข้าประเทศไทยเป็นจํานวนมาก แต่ติดปัญหาเรื่องเที่ยวบิน ว่าได้รับรายงานเรื่องดังกล่าวแล้วเมื่อช่วงเช้าที่ผ่านมา อย่างที่ทราบอยู่แล้วว่า นโยบายด้านการท่องเที่ยวเป็นนโยบายหลักของทางรัฐบาล เมื่อปลายปีที่แล้วก็ได้มีการขยายระยะเวลาวีซ่าให้กับนักท่องเที่ยวชาวรัสเซีย จากระยะเวลา 30 วัน เป็น 90 วัน เพราะว่าช่วงระเวลาของประเทศรัสเซียฤดูหนาวมีระยะเวลายาวนาน ส่วนมากนักท่องเที่ยวรัสเซียที่เข้ามาพํานักอยู่ในประเทศไทยระยะเวลามากกว่า 1 เดือน ถ้าไม่อย่างงั้นต้องเสียเวลาออกไป และกลับเข้ามาต่อวีซ่าอีก รัฐบาลจึงอํานวยความสะดวกให้เพิ่มระยะเวลาเป็น 90 วัน
นายกฯ กล่าวว่า จากนโยบายดังกล่าว มีนักท่องเที่ยวแสดงความต้องการที่เข้ามาประเทศไทยมากขึ้น คาดการณ์ว่าจะเข้ามาประเทศไทยในปี 67 ประมาณ 1 ล้านคน ถือเป็นเรื่องน่ายินดี แต่ในเรื่องของการเดินทางยังไม่สะดวก ทั้งนี้ รับทราบว่ามีการเหมาเที่ยวบินจากประเทศตุรกีและบินเหมาเข้ามาประเทศไทย ซึ่งในสมัยก่อนสายการบินไทยเคยมีเที่ยวบิน บินตรงไปมอสโกในทุก ๆ วัน ตรงนี้คิดว่าจะพูดคุยกับการบินไทยลองดูว่ามีเที่ยวบิน ระหว่างมอสโก - กรุงเทพฯ อีกครั้งได้หรือไหม โดยหวังให้เที่ยวบิน รัสเซีย – กรุงเทพฯ เพื่อส่งเสริมเรื่องของการท่องเที่ยว
รัฐบาลไทย-ข่าวทำเนียบรัฐบาล-กยศ. ลงนาม MOU นำร่องให้กู้ยืมเรียนหลักสูตรผู้ช่วยทันตแพทย์ มุ่งสร้างบุคลากรทักษะสูงในระบบสาธารณสุขไทย
วันจันทร์ที่ 19 กุมภาพันธ์ 2567
กยศ. ลงนาม MOU นําร่องให้กู้ยืมเรียนหลักสูตรผู้ช่วยทันตแพทย์ มุ่งสร้างบุคลากรทักษะสูงในระบบสาธารณสุขไทย
.....
กองทุนเงินให้กู้ยืมเพื่อการศึกษา (กยศ.) และสถาบันทันตกรรม กรมการแพทย์ ลงนามบันทึกข้อตกลงความร่วมมือการดําเนินงานโครงการนําร่องการให้กู้ยืมเงินเพื่อการศึกษาในหลักสูตรอาชีพหรือเพื่อยกระดับทักษะ สมรรถนะ หรือการเรียนรู้ (Reskill/Upskill) ขยายโอกาสทางการศึกษาให้แก่ประชาชนทั่วไป ตาม พ.ร.บ. กยศ. (ฉบับที่ 2) พ.ศ. 2566 เพื่อผลิตผู้ช่วยทันตแพทย์ที่มีทักษะสูง สามารถบริหารจัดการงานด้านทันตกรรมในการช่วยงานทันตแพทย์ทั่วไป และทันตแพทย์เฉพาะสาขาได้อย่างมีประสิทธิภาพ อีกทั้งยังเพิ่มโอกาสการเข้าสู่ตําแหน่งเจ้าพนักงานทันตสาธารณสุขในหน่วยงานภาครัฐ ซึ่งจะเป็นประโยชน์ต่อระบบสาธารณสุขของไทยด้วย
.
ผู้ที่กู้ยืมฯ ต้องมีคุณสมบัติอย่างไร?
- อายุ 18 - 60 ปีบริบูรณ์
- ศึกษาในหลักสูตร/สาขาวิชา ตามประกาศที่คณะกรรมการกองทุนฯ กําหนด
- ต้องทําประโยชน์ต่อสังคมหรือสาธารณะมาแล้วไม่น้อยกว่า 18 ชม. ภายในระยะเวลา 2 ปี ก่อนการยื่นขอกู้ยืม
- ต้องไม่กู้ยืมซ้ําซ้อนกับลักษณะอื่น ๆ ณ ปีการศึกษานั้น ๆ
.
เกณฑ์การกู้ยืมมีอะไรบ้าง?
- ระยะเวลาการดําเนินการโครงการนําร่อง 2 ปี (ปีการศึกษา 2566-2567)
-ให้เงินกู้ยืมเป็นค่าเล่าเรียนไม่เกิน 50,000 บาท/หลักสูตร/คน/ครั้ง กําหนดอัตราดอกเบี้ย 1% ต่อปี และให้ระยะเวลาผ่อนชําระไม่เกิน 2 ปี
.
ผู้ที่สนใจตรวจสอบรายละเอียดเพิ่มเติมได้ที่ www.studentloan.or.th
.
.
อ่านเพิ่มเติม คลิก https://www.thaigov.go.th/news/contents/details/78977
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ทปษ.บุญสิงห์ ประชุมคณะอนุกรรมการแก้ไขปัญหาหนี้สินของเกษตรกร
วันจันทร์ที่ 19 กุมภาพันธ์ 2567
ทปษ.บุญสิงห์ ประชุมคณะอนุกรรมการแก้ไขปัญหาหนี้สินของเกษตรกร
ทปษ.บุญสิงห์ ประชุมคณะอนุกรรมการแก้ไขปัญหาหนี้สินของเกษตรกร
นายบุญสิงห์ วรินทร์รักษ์ ที่ปรึกษารัฐมนตรีว่าการกระทรวงเกษตรและสหกรณ์ เป็นประธานการประชุมคณะอนุกรรมการแก้ไขปัญหาหนี้สินของเกษตรกร ครั้งที่ 1/2567 ณ ห้องประชุมไชยยงค์ ชูชาติ สํานักงานปฏิรูปที่ดินเพื่อการเกษตรกรรม และผ่านระบบ Zoom Meeting เพื่อขับเคลื่อนการดําเนินงานการแก้ไขปัญหาความเดือดร้อนของสภาเครือข่ายประชาชนอีสาน (สอส.) สภาประชาชน 4 ภาค ด้านหนี้สิน
ทั้งนี้ ที่ประชุมได้กําหนดมาตรการและแนวทางการแก้ปัญหาหนี้สินให้สอดคล้องกับที่สภาเครือข่ายประชาชนอีสาน (สอส.) สภาประชาชน 4 ภาค พร้อมทั้งบูรณาการแก้ไขปัญหาร่วมกันกับส่วนราชการที่เกี่ยวข้องต่อไป
รัฐบาลไทย-ข่าวทำเนียบรัฐบาล-​ผู้ตรวจฯ วีระกิตติ์ ลงพื้นที่นครปฐมหารือภาคเอกชนร่วมผลักดันให้สถานประกอบการ ดูแลรักษาสิ่งแวดล้อม มุ่งสู่อุตสาหกรรมสีเขียวและความเป็นกลางทางคาร์บอน
วันจันทร์ที่ 19 กุมภาพันธ์ 2567
19/02/2567
​ผู้ตรวจฯ วีระกิตติ์ ลงพื้นที่นครปฐมหารือภาคเอกชนร่วมผลักดันให้สถานประกอบการ ดูแลรักษาสิ่งแวดล้อม มุ่งสู่อุตสาหกรรมสีเขียวและความเป็นกลางทางคาร์บอน
​ผู้ตรวจฯ วีระกิตติ์ ลงพื้นที่นครปฐมหารือภาคเอกชนร่วมผลักดันให้สถานประกอบการ ดูแลรักษาสิ่งแวดล้อม มุ่งสู่อุตสาหกรรมสีเขียวและความเป็นกลางทางคาร์บอน
วันที่ 16 กุมภาพันธ์ 2567 เวลา 09.30 น. นายวีระกิตติ์ รันทกิจธนวิชญ์ ผู้ตรวจราชการกระทรวงอุตสาหกรรม ลงพื้นที่จังหวัดนครปฐม ถ่ายทอดนโยบายของกระทรวงอุตสาหกรรมและรับฟังข้อคิดเห็นและข้อเสนอแนะจากผู้ประกอบการและหน่วยงานที่เกี่ยวข้องในจังหวัดนครปฐม โดยมีนายอนิรุทธิ์ โพธิหล้า อุตสาหกรรมจังหวัดนครปฐม ตัวแทนจากหน่วยงานต่างๆ ได้แก่ สภาอุตสาหกรรมจังหวัด หอการค้าจังหวัด ธนาคารพัฒนาวิสาหกิจขนาดกลางและขนาดย่อมแห่งประเทศไทย สาขานครปฐม บริษัท อินโดรามา โพลีเอสเตอร์ อินดัสตรีส์ จํากัด (มหาชน) บริษัท โรงเส้นหมี่ชอเฮง จํากัด บริษัท หลิ่ง หนัน สตีล จํากัด และ บริษัท เอราวัณเคมี การเกษตร จํากัด เข้าร่วม
การรับฟังฯ ทั้งนี้ได้ให้ภาคเอกชนประกอบกิจการที่คํานึงถึงสิ่งแวดล้อมเพื่อให้สถานประกอบการ ชุมชน และสังคมอยู่ร่วมกันอย่างเป็นมิตร และสอดคล้องกับกติกาสากล ดูแลรักษาสิ่งแวดล้อมมุ่งสู่อุตสาหกรรมสีเขียวและความเป็นกลางทางคาร์บอน ซึ่งสอดคล้องกับนโยบาย MIND ของกระทรวงอุตสาหกรรมที่สนับสนุน "อุตสาหกรรมเศรษฐกิจ" ที่ "เติบโตอย่างยั่งยืนคู่ชุมชน"
เวลา 11.00 น. ผู้ตรวจฯ วีระกิตติ์ ตรวจราชการกรณีปกติ โดยมีนายอนิรุทธิ์ โพธิหล้า อุตสาหกรรมจังหวัดนครปฐม และเจ้าหน้าที่รายงานผลการดําเนินงานตามประเด็นการตรวจราชการ รอบที่ 1/2567 และให้ข้อเสนอแนะในการตรวจราชการ ดังนี้ ให้ สอจ. ตรวจกํากับโรงงานให้ปฏิบัติตามกฎหมายต่างๆ อย่างเคร่งครัด และตรวจกํากับฯ ตามแผนงานที่ได้กําหนดไว้ให้ครบถ้วน ติดตามผู้ประกอบการทั้งหมดในพื้นที่ลงทะเบียนในระบบ i-industry และการรายงานผลต่างๆ ในระบบ ISingleForm เร่งประชาสัมพันธ์การรับรองอุตสาหกรรมสีเขียว (GI) พร้อมเชิญชวนสมัครเข้าร่วมโครงการฯ และให้คําแนะนําเพื่อเตรียมความพร้อมสําหรับการยกระดับการรับรองอุตสาหกรรมสีเขียวให้ผู้ประกอบการ เร่งรัดการเบิกจ่ายงบประมาณ ตามมติ ครม. ดําเนินงานเกี่ยวกับโครงการต่างๆที่ได้รับงบประมาณให้เป็นไปตามเป้าหมายที่กําหนดไว้
สุดท้าย ได้ให้กําลังใจในการปฏิบัติงานของ สอจ.นครปฐม และขอให้ปฏิบัติงานอย่างบูรณาการกับทุกภาคส่วน เพื่อให้เกิดประสิทธิภาพประสิทธิผลในการปฏิบัติหน้าที่ในการให้บริการแก่ผู้ประกอบการ ประชาชนต่อไป
รัฐบาลไทย-ข่าวทำเนียบรัฐบาล-หน่วยเฉพาะกิจพญานาคราช เข้าตรวจสอบห้องเย็นในพื้นที่จังหวัดนครราชสีมา พบผู้ประกอบการกระทำความผิดและยึดอายัดซากสัตว์
วันอาทิตย์ที่ 18 กุมภาพันธ์ 2567
หน่วยเฉพาะกิจพญานาคราช เข้าตรวจสอบห้องเย็นในพื้นที่จังหวัดนครราชสีมา พบผู้ประกอบการกระทําความผิดและยึดอายัดซากสัตว์
หน่วยเฉพาะกิจพญานาคราช เข้าตรวจสอบห้องเย็นในพื้นที่จังหวัดนครราชสีมา พบผู้ประกอบการกระทําความผิดและยึดอายัดซากสัตว์กว่า 400 ตัน มูลค่าประมาณ 35 ล้านบาทเศษ
เมื่อวันที่ 17 กุมภาพันธ์ 2567 พันเอกรวิรักษ์ สัตตบุศย์ ผู้บังคับหน่วยเฉพาะกิจพญานาคคราช เปิดเผยว่า ได้นํากําลังเจ้าหน้าที่กว่า 50 นาย เข้าตรวจสอบห้องเย็นและแผงจําหน่ายเนื้อโค สุกร และไก่กว่า 10 แห่งในจังหวัดนครราชสีมา ซึ่งจากการตรวจสอบพบการกระทําความผิดของห้องเย็นบริษัทโชคอนันต์
เกรทคูล จํากัด ตั้งอยู่ตําบลจอหอ อําเภอเมือง จังหวัดนครราชสีมา โดยห้องเย็นดังกล่าวขาดการต่อใบอนุญาตค้าซากสัตว์หรือหากําไรในลักษณะคนกลาง และพบซากสัตว์ที่ไม่สามารถสําแดงที่มา จํานวนรวม 341,400 กิโลกรัมเศษ มีมูลค่า 35,660,000 บาทเศษ จําแนกเป็นซากโค 30,000 กิโลกรัมเศษ ซากสุกร 182,000 กิโลกรัมเศษ ซากไก่ 128,000 กิโลกรัมเศษ ซึ่งการขาดต่อใบอนุญาตดังกล่าวนั้น เจ้าหน้าที่ได้ดําเนินการเปรียบเทียบปรับบริษัทดังกล่าว และในส่วนของการที่ไม่สามารถแสดงที่มาที่ไปของซากสัตว์ในห้องเย็นได้ เจ้าหน้าที่ได้ทําการอายัดซากสัตว์ไว้เพื่อให้โอกาสผู้ประกอบการนําเอกสารมาแสดงภายใน 15 วัน หากไม่สามารถนําเอกสารมาแสดงถึงที่มาที่ไปของซากสัตว์เหล่านี้ได้ ผู้ประกอบการจะถูกดําเนินคดีตามความผิดในพระราชบัญญัติโรคระบาดสัตว์ พ.ศ. 2558 มาตรา 22 กล่าวคือห้ามมิให้ผู้ใดเคลื่อนย้ายสัตว์หรือซากสัตว์เข้าออก ผ่าน หรือภายในเขตโรคระบาดชั่วคราว มีโทษตามมาตรา 65 ต้องระวังโทษจําคุกไม่เกินสองปี หรือปรับไม่เกิน 40,000 บาท หรือทั้งจําทั้งปรับ
รัฐบาลไทย-ข่าวทำเนียบรัฐบาล-กรมทางหลวงชนบท ก่อสร้างสะพานข้ามลำพลับพลา จังหวัดร้อยเอ็ด ยกระดับคุณภาพชีวิต และบรรเทาความเดือดร้อนของประชาชนในพื้นที่ให้เดินทางเชื่อมระหว่าง 2 จังหวัด ได้อย่างสะดวกปลอดภัย
วันจันทร์ที่ 19 กุมภาพันธ์ 2567
กรมทางหลวงชนบท ก่อสร้างสะพานข้ามลําพลับพลา จังหวัดร้อยเอ็ด ยกระดับคุณภาพชีวิต และบรรเทาความเดือดร้อนของประชาชนในพื้นที่ให้เดินทางเชื่อมระหว่าง 2 จังหวัด ได้อย่างสะดวกปลอดภัย
....
กรมทางหลวงชนบท กระทรวงคมนาคม โดยสํานักงานทางหลวงชนบทที่ 6 (ขอนแก่น) ดําเนินโครงการก่อสร้างสะพานข้ามลําพลับพลา (สะพานบ้านตาหยวก) ตําบลทุ่งหลวง อําเภอสุวรรณภูมิ จังหวัดร้อยเอ็ด โดยก่อสร้างสะพานคอนกรีตเสริมเหล็ก กว้าง 9 เมตร ความยาว 76 เมตร ก่อสร้างถนนเชิงลาดและถนนเชื่อมต่อผิวจราจร พร้อมติดตั้งสิ่งอํานวยความปลอดภัย ระบบระบายน้ํา และเครื่องหมายจราจร ตั้งแต่บริเวณช่วง กม.ที่ 0+000 - 0+500 ใช้งบประมาณ 26.460 ล้านบาท สะพานดังกล่าวประชาชนในพื้นที่ใช้เป็นเส้นทางขนส่งพืชผลทางการเกษตรและสัญจร ไป - มา ระหว่างอําเภอสุวรรณภูมิ จังหวัดร้อยเอ็ด ไปสู่อําเภอท่าตูม จังหวัดสุรินทร์ ซึ่งเดิมสะพานมีความแคบ และได้รับผลกระทบจากอุทกภัยจึงทําให้ไม่ได้รับความสะดวกในการเดินทาง ทั้งนี้ จะช่วยบรรเทาความเดือดร้อน พร้อมเพิ่มคุณภาพชีวิตที่ดีให้ประชาชนเดินทางได้อย่างสะดวกปลอดภัยในทุกฤดู รวมทั้งเชื่อมโยงโครงข่ายคมนาคมระหว่างถนนสายหลัก และใช้เป็นทางลัด - ทางเลี่ยงได้
รัฐบาลไทย-ข่าวทำเนียบรัฐบาล-นายกฯ ชื่นชมอีกก้าวของความสำเร็จนักแบดมินตันหญิงไทย รองแชมป์ทีมหญิง เอเชีย ทีม แชมเปี้ยนชิพ 2024 ขอให้แฟนกีฬาเป็นกำลังใจให้นักกีฬาต่อไป เชื่อว่าจะมีผลงานที่เป็นความหวังให้แฟนกีฬา
วันจันทร์ที่ 19 กุมภาพันธ์ 2567
19/02/2567
นายกฯ ชื่นชมอีกก้าวของความสําเร็จนักแบดมินตันหญิงไทย รองแชมป์ทีมหญิง เอเชีย ทีม แชมเปี้ยนชิพ 2024 ขอให้แฟนกีฬาเป็นกําลังใจให้นักกีฬาต่อไป เชื่อว่าจะมีผลงานที่เป็นความหวังให้แฟนกีฬา
นายกฯ ชื่นชมอีกก้าวของความสําเร็จนักแบดมินตันหญิงไทย รองแชมป์ทีมหญิง เอเชีย ทีม แชมเปี้ยนชิพ 2024 ขอให้แฟนกีฬาเป็นกําลังใจให้นักกีฬาต่อไป เชื่อว่าจะมีผลงานที่เป็นความหวังให้แฟนกีฬาไทยชื่นใจ
วันนี้ (19 กุมภาพันธ์ 2567) นายชัย วัชรงค์ โฆษกประจําสํานักนายกรัฐมนตรีเปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ชื่นชมความสําเร็จของนักกีฬาแบดมินตันหญิงไทย ครองรองแชมป์เอเชียทีมหญิง ในการแข่งขันแบดมินตันรายการเอเชีย ทีม แชมเปี้ยนชิพ 2024 (Badminton Asia Team Championships 2024) ณ ประเทศมาเลเซีย
โฆษกประจําสํานักนายกรัฐมนตรีเปิดเผยว่า จากผลการแข่งขันแม้ทีมไทยจะได้รับรองแชมป์ฯ แต่เป็นการต่อสู้ที่สร้างความสนุกสนานให้แฟนกีฬาชาวไทย ทําให้เห็นถึงศักยภาพ และเป็นประวัติศาสตร์อีกครั้งของนักกีฬาแบดมินตันหญิงไทย ซึ่งได้ผ่านเข้าชิงชนะเลิศเป็นครั้งแรก หลังชนะอินโดนีเซียในรอบรองชนะเลิศและผ่านเข้าไปชิงชนะเลิศกับทีมจากอินเดีย และแพ้ไปอย่างน่าเสียดาย 2-3 คู่ อย่างไรก็ตาม นับเป็นผลงานที่ดีที่สุดของทีมแบดมินตันหญิงไทยในศึกชิงแชมป์เอเชีย ที่เคยทําเอาไว้ในปี 2016 และ 2020 ซึ่งคว้าเหรียญทองแดงได้จากทั้ง 2 ครั้ง
“นายกรัฐมนตรีชื่นชมนักกีฬาแบดมินตันหญิงไทย ที่ทําผลงานได้อย่างดีเยี่ยม ร่วมกันทําผลงานให้ทีมผ่านเข้ามาถึงในรอบชิงชนะเลิศได้ ถึงแม้ผลครั้งนี้จะได้รองแชมป์ แต่เชื่อว่าประสบการณ์ และศักยภาพของนักกีฬาไทยจะทําให้นักแบดมินตันหญิงไทยไปได้ไกลในการแข่งขันต่อๆ ไป ขอเชิญชวนให้แฟนกีฬาไทยติดตามผลงาน เป็นกําลังใจให้นักแบดมินตันหญิงไทยคว้าชัยชนะในการแข่งขันต่อๆ ไป” นายชัย กล่าว
รัฐบาลไทย-ข่าวทำเนียบรัฐบาล-เคาะ 3 มาตรการฟื้นฟู “แหล่งหญ้าทะเลเมืองตรัง” เพื่อลดผลกระทบต่อวงจรชีวิตของสัตว์ทะเล
วันจันทร์ที่ 19 กุมภาพันธ์ 2567
เคาะ 3 มาตรการฟื้นฟู “แหล่งหญ้าทะเลเมืองตรัง” เพื่อลดผลกระทบต่อวงจรชีวิตของสัตว์ทะเล
.....
เคาะ 3 มาตรการฟื้นฟู “แหล่งหญ้าทะเลเมืองตรัง” เพื่อลดผลกระทบต่อวงจรชีวิตของสัตว์ทะเล
.
กระทรวงทรัพยากรธรรมชาติและสิ่งแวดล้อม เผย จ.ตรัง เป็นแหล่งหญ้าทะเลอันดับ 1 ของประเทศไทย แต่ในช่วงต้นเดือนกุมภาพันธ์ที่ผ่านมา มีแนวโน้มที่ลดลง จําเป็นต้องเร่งฟื้นฟูผ่าน 3 มาตรการ ดังนี้
.
• การกําหนดเขตการใช้ประโยชน์แหล่งหญ้าทะเล
• ควบคุมผู้ประกอบการให้ดําเนินการตามมาตรการป้องกันและลดผลกระทบสิ่งแวดล้อมอย่างเข้มข้นตามรายงานการศึกษาผลกระทบสิ่งแวดล้อม (EIA)
• กําหนดขอบเขตแนวหญ้าทะเลด้านนอกชายฝั่งทะเล ป้องกันไม่ให้มีการใช้ประโยชน์พื้นที่แหล่งหญ้าทะเลอย่างไม่ถูกวิธี
.
นอกจากนี้ จะตั้ง “สถาบันวิจัยเพื่อการอนุรักษ์พะยูนและสัตว์ทะเลหายาก” ร่วมกับสมาคมบลูคาร์บอนโซไซตี้ และมหาวิทยาลัยเทคโนโลยีราชมงคลศรีวิชัย วิทยาเขตตรัง ซึ่งจะเป็นอีกแนวทางหนึ่งในการบริหารจัดการเพื่อการอนุรักษ์และเพิ่มจํานวนพะยูนอย่างยั่งยืนต่อไป
.
รวมทั้งตั้งคณะทํางานขับเคลื่อนการดําเนินงานฟื้นฟูแหล่งหญ้าทะเลในบริเวณ จ.ตรัง และ จ.กระบี่ ซึ่งจะมีการหารือถึงแนวทางการดําเนินงานอย่างเป็นรูปธรรมร่วมกับทุกภาคส่วนที่เกี่ยวข้องต่อไป
.
ทั้งนี้ เพื่อมุ่งฟื้นฟูหญ้าทะเลที่เป็นแหล่งอาหารธรรมชาติสําคัญ สําหรับวงจรชีวิตของทั้งสัตว์น้ําขนาดเล็กและขนาดใหญ่ โดยเฉพาะพะยูนและเต่าทะเล ที่ประเทศไทยต้องอนุรักษ์และเพิ่มจํานวนให้เร็ว เพื่อไม่ให้เสี่ยงต่อการสูญพันธุ์ในอนาคต
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-“มนพร” ร่วมคณะ “นายกฯ” ลงพื้นที่จังหวัดสกลนคร ติดตามการเพิ่มมูลค่าเศรษฐกิจในพื้นที่ พัฒนาเส้นทางคมนาคมเชื่อมภูมิภาค
วันจันทร์ที่ 19 กุมภาพันธ์ 2567
19/02/2567
“มนพร” ร่วมคณะ “นายกฯ” ลงพื้นที่จังหวัดสกลนคร ติดตามการเพิ่มมูลค่าเศรษฐกิจในพื้นที่ พัฒนาเส้นทางคมนาคมเชื่อมภูมิภาค
“มนพร” ร่วมคณะ “นายกฯ” ลงพื้นที่จังหวัดสกลนคร ติดตามการเพิ่มมูลค่าเศรษฐกิจในพื้นที่ พัฒนาเส้นทางคมนาคมเชื่อมภูมิภาค
​​   นายเศรษฐา ทวีสิน นายกรัฐมนตรี พร้อมด้วยคณะรัฐมนตรี นางมนพร เจริญศรี รัฐมนตรีช่วยว่าการกระทรวงคมนาคม นายทวีศักดิ์ อนรรฆพันธ์ ที่ปรึกษารัฐมนตรีช่วยว่าการกระทรวงคมนาคม นายสรพันธ์ คุณากรวงศ์ ผู้ช่วยเลขานุการรัฐมนตรีว่าการกระทรวงคมนาคม นายสรพงศ์ ไพฑูรย์พงษ์ รองปลัดกระทรวงคมนาคม ลงพื้นที่ตรวจราชการ ณ จังหวัดสกลนคร เมื่อวันที่ 18 กุมภาพันธ์ 2567
​นางมนพร กล่าวว่า การลงพื้นที่ร่วมนายกรัฐมนตรีและคณะในครั้งนี้ได้ติดตามการดําเนินการประเด็นความเดือดร้อนเรื่องการทําประมงน้ําจืดและการบริหารจัดการน้ําในพื้นที่หนองหาน ให้เพียงพอกับความต้องการของประชาชน ตลอดจนการพัฒนาจังหวัดสกลนคร เป็นสถานที่ท่องเที่ยวเชิงศาสนา เยี่ยมชมการดําเนินงานของศูนย์ศึกษาการพัฒนาภูพานอันเนื่องมาจากพระราชดําริ ในพื้นที่ต้นแบบในการแก้ไขปัญหาคุณภาพดิน การจัดการแหล่งน้ํา พร้อมทั้งประชุมหารือแผนพัฒนาและแก้ไขปัญหาของจังหวัดสกลนคร พบปะประชาชนเยี่ยมชมผลิตภัณฑ์ภูมิปัญญาท้องถิ่น เพื่อสร้างมูลค่าและโอกาสทางเศรษฐกิจ
​​      นางมนพร กล่าวด้วยว่า สําหรับการพัฒนาจังหวัดสกลนคร กระทรวงคมนาคมได้มีโครงการก่อสร้างโครงข่ายทางถนนที่สําคัญในพื้นที่คือโครงการเพิ่มช่องจราจรถนน ทล.222 สายพังโคน - บึงกาฬ ตอน อําเภอวานรนิวาส - อําเภอคําตากล้าระหว่าง กม. ที่ 31+500 - 41+150 และ กม. ที่ 41+900 - 54+117 ระยะทาง 21.867 กิโลเมตร เสนอของบประมาณปี 2568 วงเงินงบประมาณ 1,300 ล้านบาท
​​ทั้งนี้ เมื่อโครงการแล้วเสร็จสมบูรณ์ จะทําให้การเชื่อมต่อด้านคมนาคมขนส่งทุกโหมดการเดินทางได้อย่างรวดเร็ว เชื่อมต่อกับระบบโครงข่ายการขนส่งระหว่างประเทศไทยด้านจังหวัดบึงกาฬ ผ่านสะพานมิตรภาพไทย – ลาว แห่งที่ 5 (บึงกาฬ - บอลิคําไซ) เพิ่มประสิทธิภาพโครงข่ายการคมนาคมขนส่งของภาคตะวันออกเฉียงเหนือ สามารถรองรับปริมาณการเดินทางและคมนาคมขนส่งที่เพิ่มสูงขึ้นในอนาคต เชื่อมโยงโครงข่ายคมนาคมขนส่งกับภูมิภาคอื่น ๆ ได้อย่างสะดวก รวดเร็ว ปลอดภัย อีกทั้งยังเป็นการขับเคลื่อนเศรษฐกิจ ส่งเสริมการท่องเที่ยว ยกระดับคุณภาพชีวิตของประชาชน
******* 18 กุมภาพันธ์ 2567 *******
รัฐบาลไทย-ข่าวทำเนียบรัฐบาล-​ผู้ตรวจเดชา ลงพื้นที่จังหวัดพิษณุโลกตรวจติดตามผลการดำเนินงานกลุ่มจังหวัดภาคเหนือตอนล่าง 1 และเยี่ยมชมบริษัท วงษ์พาณิชย์อินเตอร์เนชั่นแนล จำกัด
วันจันทร์ที่ 19 กุมภาพันธ์ 2567
19/02/2567
​ผู้ตรวจเดชา ลงพื้นที่จังหวัดพิษณุโลกตรวจติดตามผลการดําเนินงานกลุ่มจังหวัดภาคเหนือตอนล่าง 1 และเยี่ยมชมบริษัท วงษ์พาณิชย์อินเตอร์เนชั่นแนล จํากัด
​ผู้ตรวจเดชา ลงพื้นที่จังหวัดพิษณุโลกตรวจติดตามผลการดําเนินงานกลุ่มจังหวัดภาคเหนือตอนล่าง 1 และเยี่ยมชมบริษัท วงษ์พาณิชย์อินเตอร์เนชั่นแนล จํากัด
วันพฤหัสบดีที่ 15 กุมภาพันธ์ 2567 นายเดชา จาตุธนานันท์ ลงพื้นที่อุตสาหกรรมจังหวัดพิษณุโลก โดยมีนางโสภิตสุดา เพชรชื่น อุตสาหกรรมจังหวัดพิษณุโลก นายนภัทร เตชะสิรภัทร อุตสาหกรรมจังหวัดตาก นายวีระ นันทเศรษฐ์ อุตสาหกรรมจังหวัดอุตรดิตถ์ นายพสุ สุครีวก อุตสาหกรรมจังหวัดเพชรบูรณ์และนางสาวกฤติการ แก่นลืม นักวิเคราะห์นโยบายและแผนชํานาญการพิเศษ รักษาการแทนอุตสาหกรรมจังหวัดสุโขทัย และเจ้าหน้าที่ให้การต้อนรับและร่วมประชุมรายงานแผนยุทธศาสตร์การพัฒนากลุ่มจังหวัดรวมถึงการจัดทําแผนการพัฒนาภาคอุตสาหกรรมทั้งในด้านการกํากับดูแลการประกอบกิจการโรงงาน และการส่งเสริมพัฒนาอุตสาหกรรมในพื้นที่ ตามแนวทาง MIND อุตสาหกรรมดีอยู่คู่กับชุมชนอย่างยั่งยืน
ช่วงบ่าย เยี่ยมชมโรงงาน วงษ์พาณิชย์ จํากัด ณ ตําบลท่าทอง จังหวัดพิษณุโลก ซึ่งเคยได้รับรางวัลอุตสาหกรรมดีเด่นจากระทรวงอุตสาหกรรม ปี พ.ศ. 2565 ประเภท เศรษฐกิจหมุนเวียน ประกอบกิจการคัดแยกสิ่งปฏิกูลหรือวัสดุที่ไม่ใช้แล้ว บริษัทตระหนักถึงความสําคัญของการขับเคลื่อนนโยบายเศรษฐกิจหมุนเวียน โดยการถ่ายทอดองค์ความรู้และประสบการณ์ด้านการคัดแยกขยะเพื่อรีไซเคิล ร่วมกับการบริหารจัดการด้านสิ่งแวดล้อมอย่างครบวงจร พัฒนาเทคโนโลยีการจัดการขยะและนวัตกรรมที่เป็นมิตรต่อสิ่งแวดล้อม การสร้างงานสร้างอาชีพให้ผู้ด้อยโอกาส สามารถสร้างรายได้และความยั่งยืนกลับคืนสู่ชุมชน มุ่งเน้นการเปลี่ยนขยะเป็นพลังงาน เกิดการขับเคลื่อนตามหลักการเศรษฐกิจหมุนเวียน
ในการนี้ ผู้ตรวจเดชา ได้หารือกับ ดร.สมไทย วงษ์เจริญ ประธานกรรมการบริษัท ถึงความเป็นไปได้ในการขับเคลื่อนนโยบายนิคมรีไซเคิลครบวงจรของกระทรวงอุตสาหกรรม ซึ่ง ดร.สมไทย ยินดีให้การสนับสนุน และความร่วมมือทั้งในด้านการลงทุน และการพัฒนาบุคลากรในด้านดังกล่าว
รัฐบาลไทย-ข่าวทำเนียบรัฐบาล-นายกฯ ตรวจเยี่ยมค่ายประจักษ์ศิลปาคม จ.อุดรธานี เผยตั้งใจปรับปรุงสวัสดิการ ดูแลคุณภาพชีวิตทหาร สร้างขวัญและกำลังใจให้ดีขึ้น
วันจันทร์ที่ 19 กุมภาพันธ์ 2567
19/02/2567
นายกฯ ตรวจเยี่ยมค่ายประจักษ์ศิลปาคม จ.อุดรธานี เผยตั้งใจปรับปรุงสวัสดิการ ดูแลคุณภาพชีวิตทหาร สร้างขวัญและกําลังใจให้ดีขึ้น
นายกฯ ตรวจเยี่ยมค่ายประจักษ์ศิลปาคม จ.อุดรธานี เผยตั้งใจปรับปรุงสวัสดิการ ดูแลคุณภาพชีวิตทหาร สร้างขวัญและกําลังใจให้ดีขึ้น
วันนี้ (19 ก.พ. 67) เวลา 08.50 น. ณ ค่ายประจักษ์ศิลปาคม ตําบลหมากแข้ง อําเภอมืองอุดรธานี จังหวัดอุดรธานี นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ตรวจเยี่ยมค่ายประจักษ์ศิลปาคม พูดคุยถึงประเด็นที่พักอาศัยของทหาร โดยมีนายสุทิน คลังแสง รัฐมนตรีว่าการกระทรวงกลาโหม นายพรหมินทร์ เลิศสุริย์เดช เลขาธิการนายกรัฐมนตรี ร่วมการตรวจเยี่ยม โดยพลเอก เจริญชัย หินเธาว์ ผู้บัญชาการทหารบก ให้การต้อนรับ นายชัย วัชรงค์ โฆษกประจําสํานักนายกรัฐมนตรี สรุปสาระสําคัญดังนี้
นายกรัฐมนตรีรับฟังรายงานสภาพอาคารบ้านพักค่ายประจักษ์ศิลปาคม โดยมีบ้านพักทั้งหมด 154 หลัง ซึ่งประสบปัญหาความล่าช้าใช้เวลานานในการปรับปรุง ซ่อมแซม ทั้งนี้ นายกรัฐมนตรีกล่าวว่า พื้นที่ในค่ายทหารของเรานั้นมีมาก อยากให้มีการใช้พื้นที่ให้คุ้มค่า คุ้มทุนที่สุด อาจจะสร้างเป็นที่พักอาศัย 2 ชั้นหรือ 3 ชั้น ซึ่งจะคุ้มค่าคุ้มทุนมากกว่าการจะซ่อมแซมบ้านพักที่มีการใช้งานมากว่า 70 ปี บ้านพักหลายจุดสร้างตั้งแต่ปี พ.ศ. 2495 มีสภาพเก่า ชํารุดทรุดโทรมมาก และจํานวนไม่เพียงพอ ซึ่งเราควรจะดูแลชีวิตความเป็นอยู่ให้ดีขึ้นอย่างเท่าเทียม ปรับปรุงสวัสดิการและคุณภาพชีวิตของทหารโดยรวมให้ดีขึ้น เพื่อสร้างขวัญและกําลังใจ นอกจากนั้น นายกรัฐมนตรีได้แนะนําว่า พื้นที่ค่ายทหารในต่างจังหวัดมีพื้นที่มาก การสร้างที่พักอาศัยนั้นอยากให้มีการสร้างบ้านพักให้ตอบโจทย์กับผู้อาศัย ทั้งผู้ที่โสดและผู้ที่มีครอบครัว โดยจะทดลองปรับปรุงในพื้นที่ค่ายทหารต่างจังหวัดที่มีพื้นที่จํานวนมากก่อน
นายกรัฐมนตรีกล่าวด้วยว่า บ้านพักที่จะสร้างใหม่นั้นต้องมีพื้นที่เป็นสัดเป็นส่วน มีอุปกรณ์ที่เพียงพอ ตู้เย็น เตาไฟฟ้า โต๊ะกินข้าว โซนนั่งเล่น และห้องนอน ให้พร้อมเข้าอยู่ได้เลย แล้วมาดูว่าคุณภาพชีวิตความเป็นอยู่ของทหารจะดีขึ้นไหม หากดีขึ้นก็จะเป็นต้นแบบเพื่อไปดําเนินการในที่อื่น ๆ ต่อไป ทั้งนี้ ถ้าไม่มีจุดเริ่มต้นก็จะเป็นการพูดคุยกันไปเรื่อย ๆ ไม่มีความคืบหน้า อะไรที่สามารถทําได้ก็ต้องทําก่อน ซึ่งรัฐบาลพร้อมที่จะช่วยสนับสนุนอย่างเต็มที่
รัฐบาลไทย-ข่าวทำเนียบรัฐบาล-ปลัดดีอี หารือ ก.ล.ต. ชะลอบัญชีคริปโตเคอร์เรนซี ที่เกี่ยวข้องกับพนันออนไลน์
วันจันทร์ที่ 19 กุมภาพันธ์ 2567
ปลัดดีอี หารือ ก.ล.ต. ชะลอบัญชีคริปโตเคอร์เรนซี ที่เกี่ยวข้องกับพนันออนไลน์
ปลัดดีอี หารือ ก.ล.ต. ชะลอบัญชีคริปโตเคอร์เรนซี ที่เกี่ยวข้องกับพนันออนไลน์
ปลัดดีอี หารือ ก.ล.ต. ชะลอบัญชีคริปโตเคอร์เรนซี ที่เกี่ยวข้องกับพนันออนไลน์
วันนี้ (19 กุมภาพันธ์ 2567) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอี) หารือสํานักงานคณะกรรมการกํากับหลักทรัพย์และตลาดหลักทรัพย์ (ก.ล.ต.) นําโดย นายอเนก อยู่ยืน รองเลขาธิการ สํานักงานคณะกรรมการกํากับหลักทรัพย์และตลาดหลักทรัพย์ พร้อมคณะทํางาน ในเรื่อง การชะลอบัญชีคริปโตเคอร์เรนซี ที่เกี่ยวข้องกับพนันออนไลน์ โดยมี นายเอกพงษ์ หริ่มเจริญ ผู้ตรวจราชการกระทรวงดิจิทัลฯ และผู้ที่เกี่ยวข้องเข้าร่วม ณ ห้องประชุม 801 ชั้น 8 กระทรวงดิจิทัลเพื่อเศรษฐกิจและสังคม
รัฐบาลไทย-ข่าวทำเนียบรัฐบาล-รมว.อุตสาหกรรม หารือ JETRO และ JCC ถกแนวโน้มทางเศรษฐกิจ ไทย-ญี่ปุ่น
วันจันทร์ที่ 19 กุมภาพันธ์ 2567
19/02/2567
รมว.อุตสาหกรรม หารือ JETRO และ JCC ถกแนวโน้มทางเศรษฐกิจ ไทย-ญี่ปุ่น
รมว.อุตสาหกรรม หารือ JETRO และ JCC ถกแนวโน้มทางเศรษฐกิจ ไทย-ญี่ปุ่น
วันที่ 14 กุมภาพันธ์ 2567 นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม ร่วมหารือกับนายคุโรดะ จุน ประธานองค์การส่งเสริมการค้าต่างประเทศของญี่ปุ่น และนายยามาชิตะ โนริอากิ ประธานหอการค้าญี่ปุ่น-กรุงเทพ และคณะกรรมาธิการวิจัยทางเศรษฐกิจของหอการค้าญี่ปุ่น-กรุงเทพฯ ในประเด็นเข้ารายงานสรุปผลการสํารวจแนวโน้มความเชื่อมั่นทางธุรกิจของบริษัทญี่ปุ่นในประเทศไทย โดยมีนายดนัยณัฏฐ์ โชคอํานวย ที่ปรึกษารัฐมนตรีว่าการกระทรวงอุตสาหกรรม นางสาวไพลิน เทียนสุวรรณ เลขานุการรัฐมนตรีว่าการกระทรวงอุตสาหกรรม นายณัฐพล รังสิตพล ปลัดกระทรวงอุตสาหกรรม และผู้บริหารกระทรวงอุตสาหกรรมเข้าร่วมด้วย ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม
รมว.อุตสาหกรรม กล่าวว่า การหารือในวันนี้ทางหอการค้าญี่ปุ่น-กรุงเทพฯ หรือ JCCB ได้สรุปแนวโน้มทางเศรษฐกิจของบริษัทร่วมทุนญี่ปุ่นในประเทศไทย ในรอบปลายปี 2566 และต้นปี 2567 โดยสรุปว่า แนวโน้มดัชนีเศรษฐกิจ (ID) อยู่ที่ -16 (ตัวเลขคาดการณ์) อันเนื่องมาจากการชะลอตัวทางเศรษฐกิจโลก และอุปสงค์การส่งออกที่ลดลง แต่มีการปรับตัวขึ้นมาอยู่ที่ 10 ในช่วงครึ่งปีแรกของปี พ.ศ. 2567 เนื่องจากมีการขยายตัวเรื่องการท่องเที่ยว และเมื่อสัปดาห์ที่ผ่านมา ตนและคณะผู้บริหารกระทรวงอุตสาหกรรม ได้ไปเยือนญี่ปุ่น มีโอกาสเข้าร่วมหารือกับกระทรวง METI เพื่อยกระดับภาคอุตสาหกรรม ใน 4 มิติ ได้แก่ การพัฒนาทรัพยากรมนุษย์ การลดการปล่อยก๊าซคาร์บอนไดออกไซด์ การกําจัดซากรถยนต์ และการศึกษาเพื่อพัฒนาเชื้อเพลิงสําหรับยานยนต์สมัยใหม่ เพื่อสร้างความเข้าใจร่วมกันและเกิดโอกาสใหม่ ๆ ในการลงทุน
“กระทรวงอุตสาหกรรมพร้อมส่งเสริม สนับสนุน และดูแลอํานวยความสะดวก ผู้ประกอบการจากประเทศญี่ปุ่น และทุก ๆ ประเทศที่ให้ความสนใจใช้ประเทศไทยเป็นฐานการลงทุน และขอให้ทางเชื่อมั่นว่า ไทยจะยังคงให้ความร่วมมืออันดีตลอดไป ทั้งในส่วนของนโยบายของรัฐบาลและทิศทางการลงทุนต่าง ๆ และขอขอบคุณที่ทาง JETRO และ JCC ได้ให้ความสําคัญต่อประเทศไทยเสมอมา” รัฐมนตรีว่าการกระทรวงอุตสาหกรรม กล่าว
ทั้งนี้ หอการค้าญี่ปุ่น-กรุงเทพฯ (JCC) ก่อตั้งขึ้นเมื่อปี 1954 ซึ่งจะครบรอบการก่อตั้ง 70 ปีในปีหน้า มีสมาชิกกว่า 1,650 บริษัท มีภารกิจในการดําเนินกิจกรรมที่หลากหลาย เพื่อส่งเสริมสมาชิกทั้งในด้านการค้า การลงทุน และการพัฒนาเศรษฐกิจระหว่างประเทศญี่ปุ่นและไทย ตลอดจนช่วยเหลือสังคมไทย อาทิ การแลกเปลี่ยนทางวัฒนธรรมระหว่างสองประเทศ และการสนับสนุนด้านการศึกษา
รัฐบาลไทย-ข่าวทำเนียบรัฐบาล-​ผู้ตรวจฯ วีระกิตติ์ ลงพื้นที่นครปฐมเยี่ยมชมการดำเนินงานของสถานประกอบการพร้อมแนะให้ดำเนินกิจการสอดคล้องกับนโยบายกระทรวงอุตสาหกรรม MIND 4 มิติ
วันจันทร์ที่ 19 กุมภาพันธ์ 2567
19/02/2567
​ผู้ตรวจฯ วีระกิตติ์ ลงพื้นที่นครปฐมเยี่ยมชมการดําเนินงานของสถานประกอบการพร้อมแนะให้ดําเนินกิจการสอดคล้องกับนโยบายกระทรวงอุตสาหกรรม MIND 4 มิติ
​ผู้ตรวจฯ วีระกิตติ์ ลงพื้นที่นครปฐมเยี่ยมชมการดําเนินงานของสถานประกอบการพร้อมแนะให้ดําเนินกิจการสอดคล้องกับนโยบายกระทรวงอุตสาหกรรม MIND 4 มิติ เพื่อให้ชุมชนในพื้นที่รอบสถานประกอบการมีชีวิตความเป็นอยู่ที่ดี
วันที่ 16 กุมภาพันธ์ 2567 เวลา 13.30 น. นายวีระกิตติ์ รันทกิจธนวิชญ์ ผู้ตรวจราชการกระทรวงอุตสาหกรรม
พร้อมด้วยนายอนิรุทธิ์ โพธิหล้า อุตสาหกรรมจังหวัดนครปฐม และเจ้าหน้าที่ลงพื้นที่เยี่ยมชม บริษัท ดัชมิลล์ จํากัด ตําบลขุนแก้ว อําเภอนครชัยศรี จังหวัดนครปฐม ผู้ประกอบการผลิตเครื่องดื่ม อาหารนมพาสเจอร์ไรส์ อาหารนมยูเอชที นมสดปรุงแต่ง อาหารนมเปรี้ยว น้ํานมถั่วเหลือง
ทั้งนี้ ผู้ตรวจฯวีระกิตติ์ ได้แนะนําให้สถานประกอบการปรับปรุงและติดตั้งระบบบําบัดกลิ่นที่เกิดจากการเผาก๊าซชีวภาพจากระบบบําบัดน้ําเสียเพื่อใช้เป็นเชื้อเพลิงในการผลิต และแนะนําสถานประกอบการให้ดําเนินกิจการสอดคล้องกับนโยบายกระทรวงอุตสาหกรรม MIND 4 มิติ เพื่อให้ชุมชนในพื้นที่รอบสถานประกอบการมีชีวิตความเป็นอยู่ที่ดีขึ้นต่อไป
รัฐบาลไทย-ข่าวทำเนียบรัฐบาล-“รมช.อนุชา” ดัน “โคต้นน้ำ” ชู “อั๋นฟาร์ม” ต้นแบบความสำเร็จ
วันจันทร์ที่ 19 กุมภาพันธ์ 2567
“รมช.อนุชา” ดัน “โคต้นน้ํา” ชู “อั๋นฟาร์ม” ต้นแบบความสําเร็จ
“รมช.อนุชา” ดัน “โคต้นน้ํา” ชู “อั๋นฟาร์ม” ต้นแบบความสําเร็จ เริ่มต้นที่ดิน 15 ไร่ ผ่านไป 10 ปีมีที่ดินเพิ่ม 93 ไร่จากการเลี้ยงวัว
นายอนุชา นาคาศัย รัฐมนตรีช่วยว่าการกระทรวงเกษตรและสหกรณ์ เปิดเผยภายหลังนําคณะผู้บริหารส่วนท้องถิ่น ผู้นําชุมชน และตัวแทนเกษตรกรจังหวัดชัยนาทจํานวนกว่า 200 คน ลงพื้นที่ศึกษาดูงานแปลงต้นแบบในการปรับเปลี่ยนการผลิตในพื้นที่ไม่เหมาะสม ด้วยการทําปศุสัตว์ ’อั๋นฟาร์ม‘ ของนายวีระชาติ อ่อนนอ บ้านสะอาดนามูล เกษตรกรต้นแบบของการปรับเปลี่ยนพื้นที่จากการทําเกษตรกรรมเชิงเดี่ยวมาปลูกหญ้าเลี้ยงสัตว์ และยังเป็นต้นแบบของการเลี้ยงโคต้นน้ํา ณ ต.ห้วยสามพาด อ.ประจักษ์ศิลปาคม จ.อุดรธานี
นายอนุชา กล่าวว่า นายวีระชาติ อ่อนนอ ได้ลาออกจากโรงงานอุตสาหกรรม แล้วกลับมาประกอบอาชีพทําเกษตร และเลี้ยงวัว มีพื้นที่เดิม 15 ไร่ แต่ปัจจุบันมีพื้นที่เพิ่มเป็น 93 ไร่ จากการเลี้ยงวัว โดยได้เข้าร่วมโครงการแหล่งน้ําในไร่นานอกเขตชลประทาน ของสถานีพัฒนาที่ดินอุดรธานี กรมพัฒนาที่ดิน ขนาด 1,260 ลูกบาศก์เมตร เพื่อกักเก็บน้ําไว้ใช้ และได้ทําการปรับเปลี่ยนพื้นที่แบ่งเป็น ปลูกข้าว 5 ไร่ ปลูกหญ้าเลี้ยงสัตว์ 60 ไร่ โรงเรือนเลี้ยงวัวและโรงเก็บหญ้าแห้งฟางแห้ง 1 ไร่ มีพื้นที่เลี้ยงวัว 12 ไร่ แหล่งน้ํา 5 ไร่ พืชผักสวนครัว 2 ไร่ ที่อยู่อาศัย 1 ไร่ และพื้นที่อื่น ๆ อีก 7 ไร่
ซึ่งหลังปรับเปลี่ยนกิจกรรม ได้เลี้ยงวัวเพิ่มขึ้นกว่า 50 ตัว โดยเน้นเลี้ยงวัวตัวเมียไว้เป็นแม่พันธ์ุ สําหรับวัวตัวผู้พออายุครบ 18 เดือนจะขายสร้างรายได้ อีกทั้ง ยังมีรายได้จากการขายหญ้าที่ปลูกและขายมูลวัว ทําให้ปัจจุบันกลายเป็นเกษตรกรต้นแบบของการปรับเปลี่ยนพื้นที่จากการทําเกษตรกรรมเชิงเดี่ยวมาปลูกหญ้า เลี้ยงสัตว์ และเป็นศูนย์เครือข่ายสัตว์พันธุ์ดีกรมปศุสัตว์ (เครือข่ายใช้ประโยชน์พันธุกรรมและเทคโนโลยี)
นายอนุชา กล่าวชื่นชม นายวีระชาติ ที่มีแนวคิดและมีความมุ่งมั่นในการปรับเปลี่ยนพื้นที่เกษตรเชิงเดี่ยวมาเป็นปศุสัตว์จนประสบความสําเร็จ ตอบโจทย์การเลี้ยงวัวคณิตศาสตร์ไม่จําเป็นต้องเก่ง เรียนไม่สูงก็เลี้ยงวัวได้ ทั้ง ๆ ที่พื้นที่ดังกล่าวประสบปัญหาแหล่งน้ําทางการเกษตรไม่เพียงพอ อีกทั้งยังเป็นดินลูกรัง จึงต้องขุดสระกักเก็บน้ําฝนไว้ใช้เพื่อปลูกหญ้า แต่มีแนวคิดในการบริหารจัดการพื้นที่เกษตรโดยการปลูกหญ้าเก็บไว้ใช้ 3 เดือนเมื่อเข้าสู่ฤดูแล้ง จนสามารถก้าวข้ามขีดจํากัด หลุดพ้นความยากจน แม้ไม่มีต้นทุน ก็เลี้ยงได้เพราะวัวกินแต่หญ้ากับฟางจึงเลี้ยงง่าย
นายอนุชา กล่าวย้ําว่า เราได้เห็นตัวอย่างแล้ว หากเรามีความมุ่งมั่น ตั้งใจ ก็สามารถประสบความสําเร็จได้เหมือนคุณวีระชาติ เพราะวัวเป็นสัตว์ตายยาก การเลี้ยงวัวจึงไม่ใช่เรื่องยาก ไม่จําเป็นต้องเรียนเก่ง อีกทั้ง รายได้จากการเลี้ยงวัว ยังสามารถเลี้ยงดูครอบครัว และส่งให้ลูกหลานเรียนต่อได้ ซึ่งการดําเนินงานของพื้นที่แห่งนี้ สอดคล้องกับนโยบายกระทรวงเกษตรและสหกรณ์ ในการบริหารจัดการพื้นที่เกษตรกรรม การส่งเสริมเกษตรกรรมยั่งยืน และการบริหารจัดการน้ําอย่างเป็นระบบ นับเป็นตัวอย่างที่ประสบความสําเร็จ อยากให้เกษตรกรได้มาศึกษาเรียนรู้และนําไปพัฒนาในพื้นที่ของตนเองต่อไป ทั้งนี้ รัฐบาลพร้อมให้การสนับสนุน โดยหน่วยงานในสังกัดกระทรวงเกษตรฯ พร้อมเป็นที่ปรึกษาและให้คําแนะนําแก่เกษตรกร